**ZAPISNIK**

**Sa 38. sjednice ŠKOLSKOG ODBORA**

**održane dana 16.12.2024. godine**

**u prostorijama O.Š. „Franjo Hanaman“ Drenovci**

**s početkom u 15 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Odlučivanje Školskog odbora o odluci o prednosti pri zapošljavanju zajedničkog povjerenstva za viškove i manjkove zaposlenika u osnovnoškolskih ustanovama Vukovarsko-srijemske županije – Ana Naplačić Rubić – hrvatski jezik,**
3. **2. Rebalans proračuna za 2024. godinu,**
4. **Prijedlog financijskog plana za 2025. godinu i projekcije za 2026. i 2027. godinu,**
5. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila odluku županije odnosno zajedničkog povjerenstva županije za viškove i manjkove zaposlenika u osnovnoškolskim ustanovama o prednosti pri zapošljavanju Ane Naplačić Rubić na radno mjesto učitelja hrvatskog jezika u Osnovnoj školi Franjo Hanaman Drenovci na određeno vrijeme, nepuno radno vrijeme 15 sati tjedno. Ravnateljica iznosi školskom odboru da je zaposlenica Marina Dugonjić (učiteljica hrvatskog jezike) zaposlena na ugovor o radu do 60 dana dok se ne provede natječaj ili prihvati uputnica.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem prednosti pri zapošljavanju Ane Naplačić Rubić na radno mjesto učiteljice hrvatskog jezika – određeno 15 sati tjedno. Prijedlog ravnateljice je jednoglasno odbijen te ga prisutni članovi odbijaju sa sedam (7) glasova- „protiv“.

**Zaključak:**

**Ne daje se suglasnost Školskog odbora na odluku o prednosti pri zapošljavanju Ane Naplačić Rubić na radno mjesto učitelj hrvatskog jezika – određeno, nepuno radno vrijeme od 15 sati tjedno.**

**Ad 3.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila uputu od strane osnivača, županije Vukovarsko-srijemske upute o izradi 2. rebalansa proračuna. Ravnateljica škole držeći se pripremljene papirologije potanko iznosi promjene u proračunu.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem 2. rebalansa proračuna za 2024. godinu. Prijedlog ravnateljice je jednoglasno prihvaćen te ga prisutni članovi usvajaju sa sedam (7) glasova- „za“.

**Zaključak:**

**Daje se suglasnost Školskog odbora na 2. rebalans proračuna za 2024. godinu.**

**Ad 4.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila uputu od strane osnivača, županije Vukovarsko-srijemske upute o izradi financijskog plana za 2025. godinu i izradu projekcija za 2026. i 2027. godinu. Prolazeći kroz plan ravnateljica pojašnjava članovima Školskog odbora stavke financijskog plana i projekcije za 2026. i 2027. godinu.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem prijedloga financijskog plana za 2025. godinu i projekcije za 2026. i 2027. godinu. Prijedlog ravnateljice je jednoglasno prihvaćen te ga prisutni članovi usvajaju sa sedam (7) glasova- „za“.

**Zaključak:**

**Daje se suglasnost Školskog odbora na prijedlog financijskog plana za 2025. godinu i projekcije za 2026. i 2027. godinu.**

**Ad. 5.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 15 sati i 30 minuta.

Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/24-01/10

URBROJ: 2196-68-24-02

U Drenovcima, 17.12.2024. godine